એલર્જી મેમરીઝના સૌથી ઉપરના લેયર પર હોય છે એટલે એક નાનકડું નિમિત્ત મળતાં જ એનું રીએક્શન આવવા લાગે છે. વસ્તુ કે પદાર્થની એલર્જી વધારે નુકસાન નથી કરતી પણ વ્યક્તિ પ્રત્યેની એલર્જી અનંત અહિતકારી હોય છે. સર્વજ્ઞ ભગવાન મહાવીરે જૈનધર્મમાં પર્યુષણ અને એમાં પણ સંવત્સરીનું સૌથી વિશેષ મહત્ત્વ બતાવ્યું છે. કેમ કે, ભગવાનને ખબર હતી જગત આખું દુ:ખી થાય છે. એકમાત્ર વેરના કારણે ! વેર એટલે અંદર પડેલો એ અણગમો જે એલર્જી બની ગયો છે.